สวัสดีค่ะ เมื่อวานตอนตื่นนอนก็หูอื้อ แต่ก่อนหน้านั้นมีอาการคันหูบ่อยๆ มีเป็นสิวด้วยค่ะ คาดว่าน่าจะเกิดจากการใส่หูฟัง จนมันสะสมทำให้อักเสบ แต่วันนี้วันที่2แล้วหูยังไม่หายอื้อเลย ไปซื้อยาจากเภสัชมาแล้วเมื่อวาน มียาแก้อักเสบ กับยาหยอดหู แต่สงสัยว่าอาการยังไม่หายอื้อหลังจากกินยา/หยอดยานี่ปกติมั้ยคะ หรือต้องรอดูไปก่อนหลายๆวัน เพราะช่วงนี้โควิดไม่ค่อยอยากเดินทางไปไหนมาไหนเลยค่ะ ขอคำแนะนำค่ะ
สวัสดีค่ะ อาการหูอื้อ คันในหู ดังกล่าวมา อาจมีสาเหตุมาจาก ผิวตรงหนังหูภายนอกแห้ง ผิวหนังอักเสบภายในช่องหู หูชั้นนอกอักเสบหรือติดเชื้อ การใช้หูฟังหรืออุปกรณ์ช่วยฟังติดต่อกันเป็นเวลานาน การแพ้สารเคมี สิ่งแปลกปลอมเข้าไปในหู หรือเป็นหูชั้นกลางอักเสบ อาจทำให้เจ็บในหู หูอื้อได้ แต่มักไม่คันในเบื้องต้นหลีกเลี่ยงปัจจัยต่างๆที่คาดว่ากระตุ้นให้มีอาการ ใช้น้ำเปล่าสะอาดล้างภายนอก กินยาแก้คันเพื่อบรรเทาอาการได หากมีขี้หูอุดตันปริมาณมาก ควรใช้ยาหยอดหูเพื่อกำจัดขี้หูแทนการแคะหูควรไปพบแพทย์หากอาการดังกล่าวเป็นมากต่อเนื่อง รักษาเองเบื้องต้นดังกล่าวมาแล้วยังไม่ดีขึ้น ปวดหูมาก หูอื้อ การได้ยินผิดปกติไป